Monna o qosoa ka pelaello ea polao
Tuesday, 11 April 2017 06:21	Hits: 609	Print	Email	Monna o qosoa ka pelaello ea polao	LERIBE-Monna ea lilemo li 59, Khakhane Letšopha oa Ha Morolong seterekeng sa Leribe o hlahile kapele ho lekhotla la ‘Maseterata Leribe ka Labohlano ‘Mesa selemong se holimo.
Ho ea ka Motlatsi oa Phala ea Sepolesa sa Lesotho, Senior Inspector Lerato Motseki, monna enoa o qosoa ka pelaello ea teko ea polao ea monna ea lilemo li mashome a mane a metso e robong (49) oa hona motseng moo Ha Morolong ‘me o tla boela a hlaha ka pele ho lekhotla le tšoanang ka la 19 ‘Mesa selemong sena se holimo. Ho tallehoa ha monna enoa a emetse nyeoe ea hae a le litlamong.
Senior Inspector Motseki o hlalosise hore lipatlisiso li utolotse ha bobeli bona e le baahisane ‘me e ka lehlatsipa le ile la ea ha ‘melaelloa ho ea mo kopa hore a hlokomele liphoofolo tsa hae kaha li mo senyetsa. Ke mona moo ‘melaelloa a ileng a be a se a mo tšoara a mo khakhatha, a bile a mo thunya. Tweet